Ratatouille
Riċetta u ritratti: Tanya Zammit Ingredjenti Żejt taż-żebbuġa 3 irjus tat-tewm mgħaffġa 3 basliet slajsjati rqaq 3 tadamiet, imqaxxra, bla żerriegħa u maqtugħa min-nofs ftit weraq tal-ħabaq 2 kuċċarini sagħtar 1 brinġiela sjajsjata rqiqa 4 qarabagħli, maqtugħa rqaq ħafna għat-tul 2 bżariet kuluriti, bla żerriegħa, maqtugħa rqaq ħafna għat-tul 1 bżaru aħdar, bla żerriegħa, maqtugħ irqiq ħafna għat-tul bżar u melħ Metodu Aqli t-tewm, il-basal, it-tadam, il-weraq tal-ħabaq u s-sagħtar fuq nar bati għal 10 minuti. Neħħi mit-taġen u ħalli fil-ġenb. Aqli l-brinġiel fuq kull naħa, roxx ftit melħ, neħħi mit-taġen u ħalli fil-ġenb. Aqli l-qarabagħli minn kull naħa, roxx ftit melħ, neħħi mit-taġen u ħalli fil-ġenb. Aqli l-bżar kollu u żid il-ħaxix l-ieħor kollu. Roxx ftit bżar. Saħħan fuq nar tassew bati għal madwar 30 minuta. Biex tippriserva r-ratatouille Sterilizza l-fliexken. Meta ratatouille jkun sar poġġih fil-fliexken u ħalli 'isfel 3ċm mill-għatu. Poġġi l-fliexken f'banju marija u kompli sajjar għal 45 minuta oħra. Ħalli l-fliexken jiksħu matul il-lejl fil-banju marija Jibqa' tajjeb f'post mudlam għal xahrejn.